因道友說陳摶打睡警之
作者：釋印肅
朝代：宋

paragraphs: 日當午，有巴鼻，莫似這漢打瞌睡。
精魄沉滯識神牽，墮入三途難出離。
我這裏，不如是，眼若不睡諸夢除。
端然靜坐沒牽纏，縱橫自在無縈繫。
學道人，生慚愧，普菴萬劫眼不閉。
鼻孔連天叫大哥，海納細流通大意。
勸君修，休退志，坐斷乾坤無別義。
一條脊骨鍊純剛，撐天拄地更無二。
這光明，全體是，充滿山河崇富貴。
明月堂堂皎碧天，絕待靈明撒手去。
一事無心了便休，祖門一句普天取。
離相非空無別是，無聲之樂響啾啾。